ગુજરાતમાં છારા અને મધ્યપ્રદેશ સહિત સમગ્ર ઉત્તર ભારતમાં સાંસી કે સાંસીયા તરીકે ઓળખાતી આ જાતિ અંગેનો ટૂંકો ઇતિહાસ જે તે વખતે ઉચ્ચ અંગ્રેજ અમલદારો ખાસ કરીને જેલ સાથે જોડાયેલા અમલદારો જેલમાં બંધ સાંસી લોકો પાસેથી માહિતી મેળવીને લેખો તૈયાર કરતા. પરંતુ 1960માં પંજાબમાં શેરસિંગ-શેર તરીકે જાણીતા એક સ્કોલરે પીએચડીના થીસીસ તરીકે “ ધી સાંસીસ ઓફ પંજાબ ” નામનું પુસ્તક અંગ્રેજીમાં તૈયાર કર્યું. આ પુસ્તક સાંસી સમાજના ઇતિહાસ તરીકે અધિકૃત માનવામાં આવે છે. તેમણે સાંસી સમાજના તે વખતના મોટી વયના લોકોને મળીને અને સાંસી અંગે લખાયેલા અનેક લેખો-નોંધ , પોલીસ રેકર્ડ વગેરે. જોઇ તપાસીને એવું પૂરવાર કર્યું છે કે સાંસી જાતિ કેટલાક કહે છે તેમ, આદિવાસી નહીં પણ અસલ રાજપૂત છે. તેમ જ મૂળે રાજસ્થાનના નિવાસી હતા.